b'\n_START_ARTICLE_\n532 Herkulina\n_START_SECTION_\nOdkritje\n_START_PARAGRAPH_\nAsteroid je odkril nem\xc5\xa1ki astronom in pionir astrofotografije Max Franz Joseph Cornelius Wolf (1863 \xe2\x80\x93 1932) 20. aprila 1904. Izvor njegovega imena ni popolnoma znan. Nekateri trdijo, da se imenuje po Herkulu, drugi pa da je to ime neznane \xc5\xbeenske. Ve\xc4\x8dina asteroidov, ki jih je v tem \xc4\x8dasu odkril Wolf, je dobilo ime po osebah iz oper, vendar za Herkulino ni znano po kom se imenuje.\n_START_SECTION_\nLastnosti\n_START_PARAGRAPH_\nAsteroid Herkulina obkro\xc5\xbei Sonce v 4,61 letih. Njegova tirnica ima izsrednost 0,178, nagnjena pa je za 16,314 \xc2\xb0 proti ekliptiki. Okoli svoje osi se zavrti v  9,405 h, premer asteroida pa je 222,39\xc2\xa0km ._NEWLINE_Za Herkulino so zna\xc4\x8dilne zelo kompleksne svetlobne krivulje, kar pomeni, da je iz njih precej te\xc5\xbeko dolo\xc4\x8diti njen obliko. Analize, ki so jih opravili leta 1982 so pokazale, da bi Herkulina lahko bila telo z merami 260 \xc3\x97 220 \xc3\x97 215\xc2\xa0km. Poznej\xc5\xa1e analize so prav tako pokazale, da je njena oblika  ni krogla, ima pa na povr\xc5\xa1ini svetlo pego. V letu 1987 so s pomo\xc4\x8djo fotometri\xc4\x8dne astrometrije ugotovili, da je asteroid okrogle oblike z dvema temnima pegama. V letu 1988 so s pomo\xc4\x8djo termi\xc4\x8dne analize potrdili, da asteroid nima okrogle oblike, ker ima tri razli\xc4\x8dno dolge osi. V poznih 80. letih je bil splo\xc5\xa1no priznani model za asteroid Herkulino triosno telo z izrazitimi zna\xc4\x8dinostmi na povr\xc5\xa1ini . Zadnje raziskave pa so pokazale, da asteroid Herkulina ni okrogel, ima pa na povr\xc5\xa1ini velikanski krater (podobno kot 253 Matilda), nima pa podro\xc4\x8dij z razli\xc4\x8dnimi albedi. Pribli\xc5\xbeno razmerje med osmi je 1\xc2\xa0: 1,1\xc2\xa0: 1,3 .\n_START_SECTION_\nNaravni satelit\n_START_PARAGRAPH_\nMed okultacijo z zvezdo leta 1978 so ugotovili, da ima Herkulina tudi naravni satelit. Ta satelit bi imel v premeru okoli 45\xc2\xa0km. Okoli Herkuline pa bi kro\xc5\xbeil na razdalji 1000\xc2\xa0km . Poznej\xc5\xa1e natan\xc4\x8dnej\xc5\xa1e raziskave z Vesoljskim teleskopom Hubble pa niso potrdile obstoja satelita .'